હું તો સહેજ પણ હલ્યા વગર રાસની રમઝટ બોલાવું છું, બોલો ! મા….રી….મરજી..! ગમ નાંખ્યો ઝીરો ગીઅરમાં અને આનંદને આપ્યું એક્સીલેટર !! આમ દરેક માણસ બાદશાહીથી જીવી શકે એવી વ્યવસ્થા ઈશ્વરે કરી આપી છે. સુખી તો જાતે થવું પડે ! ગોળ જે ખાય એને જ ગળ્યો લાગે. ગોળ ખાય ગણપત અને ગળ્યું ગિરીશને લાગે એવું ન બને. મુક્તિની આવી જાહોજલાલી આપી છે ઈશ્વરે તોપણ મૂળચંદ ગીત આવું ઓશિયાળું જ ગાય…. ‘તેરી પનાહો મેં હમેં રખના…..!’